**Lisa**

Kehtna Põhikooli kodukorrale nr 1-2/19-2018

**Kehtna Põhikooli jälgimiseadmestiku kasutamise kord**

Käesolev kord reguleerib Kehtna Põhikooli ( (edaspidiselt Kooli) territooriumil (Staadioni 16, Kehtna) ja hoonetes asuva videovalvesüsteemi kasutamise.

1. Eesmärk

Videovalvesüsteemi eesmärgiks on Kooli territooriumi ja hoonekompleksi kasutamise turvalisuse tõstmine liikumise jälgimiseks ja fikseerimiseks kooli vahetus ümbruses ning üldkasutatavates ruumides – klassiruumides, koridorides, fuajeedes, spordikompleksis ja raamatukogus. Samuti võimalike tunnist puudumiste, hilinemiste jmt probleemide välja selgitamiseks.

2. Videosüsteemi kirjeldus

Hoonekompleksi üldkasutatavatesse ruumidesse on paigaldatud kaamerad, mille poolt edastatav pilt on vaadeldav Kooli direktori poolt. Kooli serveriruumis asuvad videovalvesüsteemi digitaalsed salvestid, mis võimaldavad vaadata toimunut tagasiulatuvalt. Salvestite videoarhiiv säilib neli nädalat (st automaatselt kirjutatakse salvestite poolt vanem informatsioon üle). Täiendavat pildiarhiivi ei salvestata. Kooli serveriruumi sisenemine on kõrvalistele isikutele lubatud ainult Kooli direktori loal. Serveriruumi võivad siseneda Kehtna Põhikooli direktor, administraator, IT-tugiisik, rikete korral tehnilised töötajad.

3. Kaamerate poolt edastatava pildi jälgimine

Videovalvesüsteemi poolt edastatavat pilti on võimalik jälgida vastavat parooli teades ja seda saab teha Kehtna Põhikooli direktori kabinetis. Videosüsteemi edastatava pildi vaatamine on tehtud üle maja sisevõrgu jälgitavaks ainult arvutitest, millesse on installeeritud spetsiaalne tarkvara. Videosüsteemi poolt edastatava pildi jälgimine on kõrvalistele isikutele keelatud.

4. Salvestatud informatsiooni kasutamine

Salvestatud informatsioonile ligipääs ja vaatamine on kaitstud parooliga. Salvestatud videomaterjali vaatamise eesmärgiks on tuvastada toimunud sündmuste asjaolusid ja selles osalenuid. Salvestatud informatsiooni läbivaatamise õigus on administraatoril. Salvestatud materjali läbivaatamist korraldab IT-tugiisik või direktor, kes omavad selleks vajalikku parooli. Parooli andmine teistele isikutele on keelatud.